《挽李客山徵君》
清代·吴泰来

少微星掩碧天空，耆旧彫残此日中。一代文章传倚马，百年心日寄冥鸿。

身藏人海何妨隐，名列儒林未是穷。怅望青山埋骨地，要离冢畔起秋风。

作者简介：（?—1788）江苏长洲人，字企晋，号竹屿。乾隆二十五年进士，召试赐内阁中书。乞病归，筑遂初园于木渎。藏书多宋元善本。后应毕沅聘，主关中及大梁书院。有《净名轩集》、《砚山堂集》。